**A pénzküldés szabályai**

**Készpénz feladás postai úton belföldről** az alábbi címen lehetséges:

 **Kalocsai Fegyház és Börtön**

 **6300 Kalocsa, Szent István király u. 26.**

**Belföldről hozzátartozó** az alábbi címre tud pénzt átutalni a fogvatartott részére:

**Bank neve**: Magyar Államkincstár

**MÁK -** 10025004-01393297-20000002

**Külföldről hozzátartozó** az alábbi címre tud pénzt átutalni a fogvatartott részére:

**Bank neve**: Magyar Államkincstár

**IBAN-kód**: HU71 10025004-01393297-20000002

**SWIFT kód**: MANEHUHB

**Készpénz feladás postai úton** (EURO, USD, CHF, GBP valutákon) az alábbi címen lehetséges:

  **Kalocsai Fegyház és Börtön**

 **H-6300 Kalocsa, Szent István király u. 26.**

A közlemény rovatába minden esetben fel kell tüntetni a ***fogvatartott nevét, születési idejét és/vagy az azonosítóját,*** amely a beazonosításhoz szükséges.

Ha a fogvatartott részére pénzküldemény érkezik, erről a Gazdasági Osztály tájékoztatja.

A 15/2015. IM rendelet 5. § (4) szerint: „A fogvatartott részére postai vagy banki úton beérkezett pénz csak abban az esetben könyvelhető egyéni számlalapjára, ha a küldő vagy az átutalási megbízást adó a fogvatartott kapcsolattartója, vele hivatalos minőségben kapcsolattartó vagy a fogvatartott nyilatkozata szerint pénzküldemény küldésére jogosult. Egyéb esetben a pénzösszeget a feladó részére vissza kell küldeni.”

Ehhez szükséges, hogy a jogosult minden esetben egyértelműen a küldő részéről megadásra kerüljön, deviza átutalásnál a pénz feladójának a fogvatartott adatait a „Kedvezményezettel közlendő” rovatba kell rögzítenie.

A postai feladóvevény "Közlemény" rovatában a feladó feltétlenül tüntesse fel a fogvatartott adatait (a fogvatartott nyilvántartási száma, születési időpontja, anyja neve), valamint az intézet címét Kalocsai Fegyház és Börtön, 6300 Kalocsa, Szent István király u. 26.

A banki átutalással érkezett pénzösszegek esetében a bankszámla tulajdonos csak rögzített kapcsolattartó lehet. A kapcsolattartónak fel kell tüntetnie a közleményrovatban a fogvatartott nevét és a fogvatartotthoz kapcsolódó azonosítót (nyilvántartási száma és/vagy születési adatait) ezek alapján lehet a fogvatartott egyéni számlalapjára könyvelni a pénzösszeget.

Az adathiányosan, a címzett azonosítására nem alkalmas módon érkezett pénzküldeményt a feladónak visszaküldi az intézet.

A fogvatartott kérelmi lapon kérheti, hogy a kötelezően tartalékolt letéti összegen felüli pénzéből engedélyezett kapcsolattartóinak küldhessen. A kérelmi lapon meg kell jelölnie a címzett nevét, pontos címét, valamint a küldendő összeget számmal és betűvel egyaránt.

Ha a fogvatartott a saját bankszámlájáról utal az intézet bankszámláján keresztül egyéni számlalapjára, köteles feltüntetni a közleményrovatban a törzsszámát és születési adatait, ezek alapján lehet a fogvatartott egyéni számlalapjára könyvelni a pénzösszeget.